钦定古今图书集成/明伦汇编/官常典/第399卷 > 叶洪
## 钦定古今图书集成/明伦汇编/官常典/第399卷 > 叶洪

按《明外史魏良弼传》：“叶洪，字子源，德州人。嘉靖八年
进士，授户科给事中。学士穆孔晖进讲后期，帝怒，謪
官，洪疏请留之。十一年，肇举祈谷礼于圜丘，帝不亲
祀，洪疏谏，帝责洪妄言。寻巡视京营，进工科右给事
中。汪𬭎迁吏部尚书，洪极论其奸，忤旨，夺俸。明年，考
察，𬭎修怨，遂坐洪浮躁，贬宁国县丞。居二年，复以大”
计夺其职。言者屡讼冤，不复用。